ปรับแผน! “เราเที่ยวด้วยกัน เฟส5” รายใหม่ลงทะเบียนเร็วขึ้น 27 ก.พ.นี้
ปรับแผน! “เราเที่ยวด้วยกัน เฟส5” รายใหม่เปิดลงทะเบียนเร็วขึ้น 27 ก.พ.นี้ พร้อมปรับไทม์ไลน์ "รายเดิม" ใช้สิทธิเริ่มจอง 7 มี.ค. เดินทางเข้าพักวันแรก 10 มี.ค. 66
ปรับแผน! “เราเที่ยวด้วยกัน เฟส5” รายใหม่เปิดลงทะเบียนเร็วขึ้น 27 ก.พ.นี้ พร้อมปรับไทม์ไลน์ใช้สิทธิเริ่มจอง 7 มี.ค. เดินทางเข้าพักวันแรก 10 มี.ค. 66
8 ก.พ. 2566

นายยุทธศักดิ์ สุภสร ผู้ว่าการการท่องเที่ยวแห่งประเทศไทย (ททท.) เปิดเผยว่า ธนาคารกรุงไทย ขอปรับไทม์ไลน์การเปิดจองใช้สิทธิและการเดินทางเข้าพัก ของโครงการเราเที่ยวด้วยกัน เฟส 5 จากเดิม เปิดจอง 8 มี.ค. 66 และเดินทางเข้าพักวันแรก 11 มี.ค. 66 เป็น เปิดจอง 7 มี.ค. 66 และเดินทางเข้าพักวันแรก 10 มี.ค. 66 เนื่องจาก ธนาคารกรุงไทย ได้รอบการเปิดระบบและนำเข้าข้อมูลโครงการ เราเที่ยวด้วยกัน เฟส 5 ในวันดังกล่าว
สำหรับผู้ไม่เคยได้รับสิทธิ ระบบจะเปิดลงทะเบียนประชาชนสามารถดำเนินการได้ในวันที่ 27 ก.พ. 66, ประชาชนและผู้ประกอบการรายเดิมสามารถกดรับสิทธิและรับทราบเงื่อนไข (T&amp;C)  โครงการฯ ในวันที่ 7 มี.ค. 66 ส่วนผู้ประกอบการรายใหม่จะต้องดำเนินการกรอกข้อมูลในระบบ TAT E-FORM ชบนเว็บไซต์เราเที่ยวด้วยกัน ระหว่างวันที่ 8-15 ก.พ. 66 และ ททท. จะตรวจสอบคุณสมบัติของผู้ประกอบการให้เสร็จภายวันที่ 27 ก.พ. 66 เพื่อให้ผู้ประกอบการสามารถกดรับ T&amp;C ได้พร้อมกันวันที่ 7 มี.ค. 66
ดังนั้น ททท. และ ธนาคารกรุงไทย จะเร่งประชาสัมพันธ์ วันรับสมัครให้ผู้ประกอบการทราบ และประชาสัมพันธ์ให้ผู้ประกอบการสมัครแอพพลิเคชั่นถุงเงินให้เรียบร้อยก่อนเข้าร่วมโครงการ
สำหรับโครงการเราเที่ยวด้วยกันเฟส 5 ประชาชนจะเริ่มเข้าพักได้ ตั้งแต่ 10 มี.ค.-30 เม.ย. 66 เท่านั้น มีจำนวน 560,000 สิทธิ โดยจะได้ 5 สิทธิ หรือ 5 ห้องต่อคน ที่รัฐบาลจะจ่ายส่วนลดค่าที่พักให้ 40% สูงสุด 3,000 บาทต่อห้อง และให้อี-วอยเชอร์ 600 บาทต่อวัน เหตุผลที่เหลือ 5 สิทธิหรือ 5 ห้องต่อคน เพื่อกระจายให้คนได้รับสิทธิมากขึ้น เพราะมีเพียง 560,000 สิทธิเท่านั้น โดยใช้สิทธิข้ามจังหวัดได้ทั่วประเทศ และไม่มีสนับสนุนส่วนลดค่าตั๋วเครื่องบินเช่นเฟสที่ผ่านๆมา
ทั้งนี้ ผู้ประกอบการที่พัก ร้านอาหาร สถานที่ท่องเที่ยว ร้านค้า OTOP สปา/นวดเพื่อสุขภาพ ขนส่งเพื่อท่องเที่ยว สามารถสมัครเข้าร่วมโครงการทาง www.เราเที่ยวด้วยกัน.com พร้อมสมัครบริการถุงเงิน เพื่อตรวจสอบคุณสมบัติข้อมูลกิจการก่อนเข้าร่วมโครงการ โดยโรงแรม/ที่พักต้องส่งข้อมูลจำนวนและราคาห้องพัก พร้อมอัตราราคาที่พัก (rate plan) เพิ่มเติม
สำหรับผู้เข้าร่วมโครงการต้องมีอายุ 18 ปีขึ้นไป ลงทะเบียนเข้าร่วมโครงการผ่าน www.เราเที่ยวด้วยกัน.com พร้อมติดตั้งแอพพลิเคชั่นเป๋าตัง โดยต้องจองห้องพักล่วงหน้าก่อนเดินทาง 3 วัน ลดลงมาจากเดิมที่กำหนดไว้ 7 วัน เพื่อให้เป็นไปตามพฤติกรรมการท่องเที่ยวตอนนี้คนไทยตัดสินใจสั้น